వేంగి
వేంగి రాజ్యం ఉత్తరాన గోదావరి నది, ఆగ్నేయాన మహేంద్రగిరి, దక్షిణాన కృష్ణానది మధ్య ప్రాంతంలో విస్తరించింది. వేంగి రాజ్యం ఆంధ్రుల చరిత్రలో ఒక ముఖ్యమైన ఘట్టం. పల్లవులు, శాలంకాయనులు, బృహత్పలాయనులు, తూర్పు చాళుక్యులు వివిధ కాలాలలో వేంగి రాజ్యాన్ని ఏలారు. వేంగి రాజ్యం ద్వితీయార్ధంలో, అనగా తూర్పు చాళుక్యుల కాలంలో (వీరినే "వేంగి చాళుక్యులు" అని కూడా అంటారు.) తెలుగు భాష రాజ భాషగా గైకొనబడి, పామర భాష (దేశి) స్థాయి నుండి సాహిత్య భాష స్థాయికి ఎదిగింది. 
"వేంగి" అనే పేరు పురాతనమైనదిగా కనిపించడం లేదు. కంచి వద్ద 'వెంగో' లేక 'వేంగి' అనే పేరు ఉన్నదని, ఆంధ్ర దేశం మధ్యలో ఈ పేరు గల నగరం ఏర్పడడానికి కారణాన్ని ఆంధ్ర దేశపు చరిత్ర అధ్యయనం చేసినవారిలో ఆద్యుడయిన చిలుకూరి వీరభద్రరావు ఈ విధంగా ఊహించాడు. ("ఆంధ్రుల చరిత్రము - ప్రధమ భాగము") -
కళింగ
మహాభారత కాలంలో వైతరణి నది మొదలు కొని ఉన్న ప్రాంతమంతా కళింగ దేశమని వ్యవహరించే వారు. ఇది ఉత్తర భారతదేశ ప్రాంతం. దక్షిణంలో గోదావరినది వరుకు విస్తరించి ఉండేది. కళింగ దేశ రాణి సుశేణ కుమారులు అయిదుగురు. వారు అంగ, వంగా, కళింగ పుండ్ర సుహ్మ రాజ్యాలని స్థాపించారు. ఇది చారిత్రక సత్యం. కళింగ రాజధాని రాజాపూరి అని మహాభారతంలో చెప్పబడింది. చిత్రాంగదుడనే కళింగ రాజు కుమార్తెను దుర్యోధనుడు పెళ్ళి చేసుకొన్నట్టు చరిత్ర చెపుతుంది. కళింగ ప్రపంచానికి స్ఫూర్తి ప్రదం. యావద్దేశం అశోకుని సామ్రాజ్య కాంక్షకు తలవగ్గి దాసోహమనే సమయంలో స్వేచ్ఛ స్వతంత్ర అభిలాషతో ప్రాణాలొడ్డి ఎదిరించారు కళింగ ప్రజలు, కళింగ యుద్ధంలో లక్ష మంది పైగా కళింగ ప్రజలు వధింపబడ్డారు. శోకమే ఎరుగని అశోకుడు ఈ ప్రాణ నష్టం చూసి శోకుడయ్యాడు. శాంతి కోసం బీజం వేశారు. ధర్మం కోసం మార్గం వేశారు. కళింగ యుద్దమే లేని నాడు అశోకుని శాంతి సందేశం లేదు. ధర్మ చక్రము లేదు. అందుకే కళింగ ప్రజలు తాము చనిపోయి అశోకునికి స్ఫూర్తి కలిగించిన శాంతి ప్రదాతలు. భారత దేశంలో ఆంధ్రప్రదేశ్ రాష్ట్రంలో శ్రీకాకుళం జిల్లాలో ఎక్కువగా నివసిస్తున్నప్పటికీ అనేక ప్రాంతాలకు ఉపాధి కోసం తరలిపోయారు.
ఆకివీడు మండలంలో వీరిని కాళింగులు అంటారు.